File:Yogiswrulu.PNG

యోగీస్వరులు
భర్తృహరి వాక్యపదీయంలోని బ్రహ్మకాండలో,

అనాది నిధనం, బ్రహ్మశబ్ద తత్త్వం యదక్షరమ్

వివర్తతేర్థభావేన ప్రక్తియా జగతో యతః

అని చెప్పాడు భర్తృహరి. అంటే సకలప్రపంచం యొక్క వ్యవహారమూ దేనివల్ల కలుగుతోందో, ఆ అర్థ-భావాలని ప్రపంచంలొ వ్యాపించచేసేది శబ్ద తత్త్వం. ఆ శబ్దతత్త్వం కేవలం బ్రహ్మమే. అది నాశనము లేనిది. గుణములూ రూపములు అనేవాటితో ప్రకృతి యేర్పడింది. ఆ ప్రకృతికి మూలం‌ బ్రహ్మమే. అదే ఆ ప్రపంచంలో వ్యవహారాలు జరిగేటందుకు గాను శబ్దం అనే తత్త్వంగా వ్యాపించి ఉంది. ఓంకారం ప్రాణం. చైతన్యం, సత్యం, ఆనందం... అన్నీ ఓంకారమే. ఆ ఓంకారాన్ని ఆహ్వానించి, ఆవాహన చేసుకున్న మానవ జన్మ ధన్యమైనట్లే!

బ్రహ్మ సూత్రాల్లో కూడా ఈ‌క్షతేర్నాశబ్దం అని చెప్పబడింది.

యత్కించిత్ నాదరూపేణ శ్రూయతే శక్తిరేవచ

యస్తత్వాంతో నిరాకారాః స ఏవ పరమేశ్వరః

కేవలం శ్రోత్రేంద్రియానికి గోచరంగా ఉంటూ ఒక ఆకారం లేనిదీ నాదరూపంలో ప్రత్యక్షమాణం అవుతున్నదీ ఏదైతే ఉందో ఆ శక్తిస్వరూపం కేవలం పరమేశ్వరుడే అని దీని తాత్పర్యం.

చైతన్యం సర్వభూతానాం శబ్దబ్రహ్మేతిమే మతిః అని శారదాతిలకం.

ఈ శబ్దం పరా, పశ్యంతీ, మధ్యమా, వైఖరీ అని నాలుగు విధాలుగా ఉంటుంది.

శబ్దానికి ఇఛ్ఛ మూలం. అదే దాని 'పర' అవస్థ.. ప్రపంచోన్ముఖంగా అంటే లోనుండి బయటకు రావటాఅనికి ప్రయత్నరూపంలో ఉన్న శబ్దానిది 'పశ్యంతి; అవస్థ, వాగ్రూపం ధరిస్తున్న శబ్దం 'మధ్యమ' అనే అవస్థలో‌ ఉంటుంది. వర్ణములు స్థూలాకృతి కలవి. ఇలా వర్ణాల రూపంలో ఉండటం, శబ్దానికి వైఖరీ అవస్థ. దీనివలన వాక్కు క్రియాశీలంగా ఉండటం వల్లనే ప్రపంచవ్యవహారాలు నడుస్తున్నాయి.

అసమాన  యోగ సాధన ద్వారా పతాంజలి మహర్షి మరియు యోగీశ్వరుడు భర్తృహరి  శబ్ద బ్రహ్మను అభ్యసించి పరబ్రహ్మను దర్శించిన మహా యోగీశ్వరులు.

చదవండి.…చదివించండి .... శివకిషెన్ జీ, గ్రంథకర్త